Manse PP

Manse PP on vuonna 2005 perustettu tamperelainen pesäpalloseura. Seuralla on vuonna 2025 joukkueet sekä miesten että naisten Superpesiksessä.https://www.superpesis.fi/joukkueet/
Seuran edeltäjä Mansen Pesäpallo pelasi vuonna 1988 miesten Suomen cupin finaalissa ja kaudella 1991 Superpesiksessä. Seuran naisjoukkue oli usein mitaleilla 1980-luvulla ja Suomen-mestari 1984.

Manse PP pelaa kotiottelunsa Kaupin pesäpallostadionilla.

 Historia 

Manse PP -niminen pesäpalloseura perustettiin vuonna 2005. Seuran edeltäjä Mansen Pesäpallo pelasi Miesten Superpesiksessä kaudella 1991. Vuonna 2011 Tampereella perustettiin naisten pesäpalloseura Mansen Räpsä, joka oli Manse PP:n, Hämeenkyrön Räpsän ja Ruoveden Pirkkojen yhteisprojekti. Naisjoukkue nousi Superpesikseen vuonna 2013. Mansen Räpsä lakkautettiin vuonna 2015, jolloin perustettiin nykyinen, Mansen superpesisseuroja edustava Manse PP Edustus ry. Naisjoukkue näin ollen siirtyi Manse PP Edustuksen organisaatioon vuonna 2015.

Manse PP ry toimii nykyään puhtaasti junioriseurana. Seurassa harrastaa viikkotasolla tällä hetkellä noin 250 junioria ja joukkueet löytyy jokaiselta ikätasolta sekä tytöistä että pojista, joissain ikäluokissa joukkueita on jopa kolme.
Junioriseuralla ei ole varsinaista kotikenttää, seuran joukkueet pelaavat kotipelinsä ympäri kaupunkia, mm Kaupin Yläkentällä, Tesomalla, Lielahdessa, Pirkkahallin kentällä.

Mansesta tuli vuonna 2025 kuudes samana vuonna miesten ja naisten mestaruuden voittanut seura. Edellisen kerran vastaavassa onnistui Oulun Lippo kaudella 1994.

 Manse PP Edustus ry  

Manse PP Edustus ry:n naisjoukkue on voittanut kultaa vuosina 2017 ja 2024 ja jäänyt vuodesta 2017 lähtien mitalisijojen ulkopuolelle vain vuonna 2019. Miehillä vastaavasti on hallussaan 2000-luvulta yksi kulta sekä kaksi hopeamitalia.

Manse PP perustettiin vuonna 2005. Seuran edeltäjä Mansen Pesäpallo pelasi Miesten Superpesiksessä kaudella 1991. Vuonna 2011 Tampereella perustettiin naisten pesäpalloseura Mansen Räpsä, joka oli Manse PP:n, Hämeenkyrön Räpsän ja Ruoveden Pirkkojen yhteisprojekti. Naisjoukkue nousi Superpesikseen vuonna 2013 ja Manse Räpsä lakkautettiin vuonna 2015. Naisjoukkue palasi takaisin Manse PP Edustuksen organisaatioon 2015, juuri perustettuun uuteen seuraan nimeltä Manse PP Edustus ry. Joukkue voitti Suomen mestaruuden kaudella 2017 ja hopeaa kauden 2020 päätteeksi. 

Seuran silloinen miesjoukkue nousi Suomensarjasta Ykköspesikseen 2013 ja nousi kauden 2019 päätteeksi Superpesikseen.

 Miehet  

Kaudelle 2020 koottu miesten Superpesis-joukkue perustui nousijajoukkueen rungolle. Hankintoina joukkueeseen liittyivät Joensuun Mailasta lyöjäjokeri Juha Niemi ja Seinäjoen JymyJusseista Juuso Myllyniemi. Superpesis-joukkueen pelinjohtajaksi hankittiin Kouvolan Pallonlyöjät hopealle ja pronssille johtanut Matti Iivarinen. Manse PP:n noususta uutisoitiin laajasti pesäpallopiireissä. Ensimmäisellä kaudellaan Manse PP jäi Superpesiksessä kolmanneksi viimeiseksi.

Kaudeksi 2021 Mansen joukkueeseen hankittiin Juha Puhtimäki, Tuomas Jussila, Henri Puputti, Lauri Kivinen ja Simo Vainikainen. Seuran hankintastrategiaa kuvattiin kunnianhimoiseksi ja rohkeaksi, ja joukkueen ennustettiin taistelevan toisella kaudellaan Suomen mestaruudesta. Manse PP voitti Kouvolan Pallonlyöjät finaalisarjassa ja ensimmäisen Suomen mestaruutensa otteluvoitoin 3–2.

 Naiset 

 Kotistadion 

Manse PP Edustus ry pelaa kotiottelunsa Kaupin pesäpallostadionilla. Kentän pinta ja harjoittelupaikka uusittiin kaudelle 2020. Uusitun hiihto- ja pesäpallostadionin oli määrä valmistua Kauppiin kaudeksi 2021, mutta lopullinen valmistuminen siirtyi vuoteen 2022. Stadionhankkeen kokonaisbudjetti on yli 10 miljoonaa euroa.

 Joukkueet 

 Miesten Superpesisjoukkue 2025 

 Organisaatio 
Manse PP Edustus ry vastaa Naisten ja Miesten Superpesisjoukkueiden toiminnoista ja Manse PP ry vastaa juniorijoukkueiden toiminnasta.http://www.mansepp.fi/yhteystiedot/manse-pp-johtokunta-ja-toimihenk/ 

 Saavutukset 

 Miehet
 Superpesis SM-kultaa  (2) 2021, 2025  SM-hopeaa  (2) 2022, 2024  Ykköspesis Sarjanousu  (1) 2019  Suomensarja Sarjanousu  (3) 2006, 2011, 2013
 Naiset
 Superpesis SM-kultaa  (3) 2017, 2024, 2025 SM-hopeaa  (4) 2018, 2020, 2022, 2023  SM-pronssia  (1) 2021 

 Junioritoiminta 
Manse PP tekee juniorityötä niin tytöissä kuin pojissa.

 Pesäpallon junioreiden SM-mitalit Joukkue Mitalit Vuodet Yhteensä B-pojat C-pojat C-tytöt D-pojat D-tytöt E-pojat E-tytötYhteensä:  10

 Palkinnot ja huomionosoitukset 
 Palkitut 

 Severi Tikkakoski (2024)

Vuoden pesäpalloilija:
 Tuomas Jussila (2021)

Pudotuspelien arvokkain pelaaja:
 Tuomas Jussila (2021)

Vuoden pelinjohtaja:
 Jarkko Pokela (2017)
 Matti Iivarinen (2021)

 Miesten Itä-Länsi-valinnat 

 Tuomas Jussila (2021, 2022) 
 Juuso Myllyniemi (2021, 2022) 
 Juha Puhtimäki (2021, 2022, 2023) 
 Henri Puputti (2021, 2022, 2023) 
 Timo Torppa (2021) 

 Simo Vainikainen (2022)
 Tomi Lehtonen (2023)
 Perttu Ruuska (2023, 2024)
 Elmeri Lieto (2024)
 Severi Tikkakoski (2024)

 Tilastot ja luettelot 
 Pelinjohtajat  
Seuraavat henkilöt ovat toimineet Manse PP:n miesten pelinjohtajina:

 Vesa Ranta (2005)
 Mika Kulmala (2006–2008)
 Teemu Vanharanta (2009)
 Jouni Rosenberg (2010)
 Mika Kulmala (2011)
 Sami Heikkinen (2012–2015)
 Mika Kulmala (2016–2019)
 Matti Iivarinen (2020–2021)
 Juhani Lehtimäki (2022)
 Jani Komulainen (2023–)

 Lähteet 
 https://www.manseppjuniorit.fi/
 https://www.mansepp.fi/

 Viitteet 

 Aiheesta muualla 
Manse PP junioreiden sivut
Manse PP -seuran sivut

*